71. schôdza NR SR - 1.deň - B. popoludní
Dátum: 2022-09-13
Poslanec: Takáč, Richard (SMER - SD)
Druh vystúpenia: Vystúpenie v rozprave

102. Ďakujem veľmi pekne za slovo, pán predsedajúci. Kolegyne, kolegovia, v prvom rade chcem poďakovať dvom kolegom z koalície, ktorí vystúpili nie na obranu pána ministra, ale na, ja neviem, či som mal amnéziu alebo čo, lebo som počul, pán kolega Kyselica, vy tu vystúpite tuto v pléne teraz s tým, že čo si dovolil pán Šutaj Eštok. A to vaši kolegovia, ktorí tu permanentne dennodenne vystupujú, vy ste nepočuli vystúpenie Matoviča? Čo vystúpil, akým spôsobom vystúpil Matovič? Keď vystupuje Pročko? Sedemkrát ho dnes predseda parlamentu upozornil na to, že nech tu nevykrikuje, nehuláka. Žiak, chvalabohu, skončil a ďalší z vašich radov, ktorí tu vystupujú dennodenne. To je jedna veľká tragédia. Takže skúsme akože si naliať čistého vína, aby to bolo úplne vyvážené. Kto tu robí ten bordel a ten chaos, kto tu vystupuje? Na jednej strane vystúpi tu váš koaličný niektorý predstaviteľ a požiada opozíciu o pomoc pri schvaľovaní zákonov a potom príde psychicky narušený Matovič a vystúpi tu. To je, to je neskutočné. Čo sa týka, dámy a páni, odvolávania ministra vnútra pána Mikulca, tak vyjadrím sa aj k danej problematike a hlavne k tým veciam, ktoré minister roky, nie mesiace, ale roky porušuje. K vystúpeniu Igora Matoviča, psychiatrického pacienta, sa nebudem vyjadrovať. Viacerí z vás to dnes tu povedali, asi si nenasadil správnu dávku svojich liekov, lebo to bolo šialenstvo, čo tu zase predviedol, ale ja by som chcel skôr aj poďakovať kolegom z koalície, že asi o troch je tu viacej z hľadiska vystúpenia, nie sú tu štyria, ale asi sú tu siedmi, takže ďakujem pekne, že si to prídu aspoň vypočuť. Ja viem, že sa im to veľmi ťažko počúva. Tieto fakty, reálne fakty, ktoré tu, ktoré tu predstavujeme a poukazujeme. Ale chcel by som ja dať teraz taký apel na koaličných poslancov, ktorí aj tu nie sú a možnože nás počúvajú, že vy ste mali možnosť si vypočuť tie nahrávky tých čurillovcov? Tie autentické nahrávky, zvukové záznamy a prepisy týchto, týchto, týchto mafiánov čurillovcov, ktorí sú aktívne v zložkách, ktorí hovoria o tom, že kľudne zastreľte dieťa. Otvárali si fľašku vína a dali si pivo na to, že sa niekto obesil. Tešili sa zo smrti človeka vo väzbe. Ja sa chcem spýtať normálne tak ľudsky, že vám to neprekáža, nevadí vám to? Vy si myslíte, že to je všetko, že to je všetko vymyslené? Hlavne to konzervatívna časť OĽANO. Je pre mňa nepochopiteľné, ako môžte trpieť, nieže trpieť, ale ako je nepochopiteľné pre mňa, že ako sa k tomu postavíte. Každý hlava dole. Akože toto je nonsens, keď som mal ja možnosť si vypočuť a podotýkam, to boli asi dva dni nahrávok týchto zvrhlíkov. Akože to je to normálne zavrieť do basy v kombinácii s psychiatrickou liečebňou. Keď niekto sa teší zo smrti človeka a ide si otvoriť víno, pivo a teší sa z toho, ešte si píšu všelijaké veci. To je nonsens a všetko je v poriadku, akože pomaly však to je ich nejaká voľná, voľná, voľný rozhovor. Dámy a páni, toto je úplná zvrhlosť. Dovoľte mi aj k ministrovi Mikulcovi, ktorý tu na začiatku alebo v rámci svojho príhovoru hovoril o tom, že, že áno, že dobre teda, tak keď spriaznená firma jeho brata, kde pôsobil, získala zákazku, ktorú získala teda v nejakej elektronickej aukcii a keď teda vyhrala, lebo bola úspešná, tak že tak ma odvolajte kvôli tomuto. Pán minister, my by sme vás v skutočnosti ani nemuseli odvolávať, vy by ste mali odstúpiť sám. Už tu to bolo viackrát povedané aj v minulosti, keď sme odvolávali ministra vnútra Mikulca. Pamätáme si všetci dobre, kde odstúpil minister hospodárstva pán Pavlis za našej vlády, kde sa dozvedeli o tom, že z tretieho kolena jeho údajný nejaký bratranec vyhral súťaž na upratovanie na ministerstve. Všetci ste kričali, Matovič, všetci kričali a vtedajší minister hospodárstva pán Pavlis aj odstúpil. A podotýkam, tá zmluva sa ani nepodpísala. Takže tu vidíte ten rozdiel na tých miskách váh, že vy hovoríte o niečom a konáte úplne niečo iné. Takže myslím si, že toto je jednoznačne preukázané. A tak ako povedal vo svojom príhovore Robert Fico, vy ste nastavili tú latku takým spôsobom, že hociktorá vláda, ktorá príde po vás, či to bude po predčasných voľbách alebo po riadnych voľbách v zásade bude môcť robiť všetko. Lebo sa vyhovoria, že však tá predchádzajúca vláda chcela a bola teda tzv. najtransparentnejšia, najčistejšia. Pozrite sa, čo robili. Takže v zásade my to môžme robiť tiež. Takže toto je výsledok tých, tej vašej dva a pol ročnej vlády v týchto rokoch. Dámy a páni, dovoľte mi, aby som vám prečítal citát, citáciu Romana Mikulca z roku 2020 pred voľbami, ktorú si napísal na svoj profil: "Chcem prispieť k tvorbe funkčného systému v oblasti pôsobenia a kontroly všetkých relevantných súčastí bezpečnostného systému tak, aby chránil bezpečnosť občanov a nebol zneužívaný na osobný prospech jednotlivcov." To je jeho citácia spred volieb v roku 2020. A ja vám prečítam, ako by znela alebo ako by znela tá citácia teraz v skutočnosti: Chcem prispieť k tvorbe funkčného systém v oblasti môjho pôsobenia a kontroly všetkého, na čom sa dá zarobiť, ošklbať, zničiť, zneužiť tak, aby som chránil svoju bezpečnosť, iných občanov organizoval tak, ako sa mi bude práve hodiť s výsledkom môjho osobného prospechu a prospechu mojej rodiny za cenu zmeny a likvidácie právneho štátu. Toto je presné pomenovanie pána ministra Mikulca, ktorý takto v dnešnej dobe koná. Ale však my sme sa dozvedeli, že on nekoná len teraz, ale koná dlhodobo, lebo už spomínané jeho vyjadrenia alebo usvedčenia určitých ľudí spred niekoľkých rokov ešte aj keď pôsobil za vlády premiérky Ivety Radičovej. Dámy a páni, idem postupne k tým jednotlivým veciam, ale keby som mal, úprimne povedané, čítať všetko a hovoriť o tom všetkom, čo minister, minister vnútra spáchal, tak by som tu musel stáť a nestačí mi ten čas, ktorý mám k dispozícii. Minister, ktorý nakúpil, nakupuje dva vrtuľníky za 29 mil. eur bez tendra na základe priamej zákazky, kde ÚVO potvrdilo opodstatnené pripomienky dvoch ďalších uchádzačov, ktorí hovorili o tom, že za tú sumu vie poskytnúť alebo vedia ponúknuť viacej vrtuľníkov. Všetko je v poriadku. Úplne všetko je v poriadku. Ďalej. Minister, ktorý podporuje svoju rodinu a nie štát, tri štátne zákazky pre firmu JOSEBA, SBS stráženie za 220 436,64. A viete, koľko dala ponuku tá firma, ktorá bola druhá v poradí? Dvestodvadsať tisíc. Čiže ministrova firma, kde bol jeho brat, spriaznená firma, ktorá získala zákazku v Nemocnici sv. Michala, ktorá priamo spadá pod ministerstvo vnútra, dala o 436,64 eur viacej ako firma druhá. Čistá náhoda. Ako náhody vo všetkých ostatných prípadoch, čo sa týka pána ministra Mikulca. To nehovoriac, keď bol v prechádzajúcich rokoch v rôznych službách, teda v rôznych organizáciách štátnych, ako tam pôsobilo a fungovala korupcia, rodinkárstvo a všetko je v poriadku. Minister, ktorý zasahuje do živých trestných vecí. Osobitne sa zaujíma o prípady a aktívne a nezákonne vstupuje do práce vyšetrovateľov. Však si pamätáme vyjadrenie odchádzajúceho nebohého policajného prezidenta pána Lučanského, ktorý povedal, že odchádza preto, lebo sa nechce pozerať na to, ako je spolitizovaný Policajný zbor. Ako od neho pýtal doklady vtedajší minister vnútra, teda pán Mikulec, v aktívnych spisoch. Však to je preukázané. To je, všetko je to zdokladované. Nehovoriac o prípade Daniely Santusovej, kde dával priamo pokyny. Však už útek známych troch mafiánov, ktorým zakázal dať pred zásahom, dostal jednoznačne pokyn cez policajného prezidenta, ktorý potom aj musel skončiť. Ďalej minister, ktorý riešil tú migračnú krízu. Už to tu bolo viackrát dnes povedané. A to cez spoločnosť, ktorá robila predvolebný ten večerný, tú akciu v rámci volieb pre OĽANO. A dostala zákazku napriamo za 2,5 mil. eur. Dámy a páni, toto keby sa dialo za nás, tak sú plné námestia. Tu burcujete a neviem, čo všetko sa tu deje a všetko je teraz v poriadku. Akože to... Viete, keby to bol jeden prípad. Dobre. Druhý. Tak poviem dobre, možnože náhoda. Ale tých prípadov tu máme desiatky a stovky v prípade ministra Mikulca. Áno, stovky. Áno, stovky. Pán kolega, môžme aj interaktívne, ale sa teraz ozývate. A keď som hovoril o tých nahrávkach tých čurillovcov, tak ste mali hlavu dole a všetko bolo v pohode. To môžu akože niekoho zastreliť, obesiť. To je v poriadku. Tu sú jednoznačne preukázané veci pána ministra Mikulca, ktorý je zodpovedný za to a riadi tento celý aparát týchto vyšetrovateľov NAKA, špeciálnych prokurátorov, sudcov, všetko je to nastavené. Mali sme možnosť si vypočuť alebo prečítať pána Kaľavského, ktorý sa k týmto veciam vyjadroval. Ďalej hovorí sa o tom a sú na to svedkovia, ktorí o tom hovoria, že pán minister bral úplatky. Samozrejme, veď pracuje. A o tých úplatkoch hovoril pán Zurian s pánom Imreczem, o 100-tisíc eur pre pána Mikulca. A to bolo v poriadku? Zoberte si to, že vy tu idete odsúdiť ľudí, ste aj odsúdili, špeciálneho prokurátora na základe výpovede dvoch univerzálnych svedkov. Napríklad ten jeden svedok hovoril o tom, že pán špeciálny prokurátor zobral úplatok takým spôsobom, že prevzali peniaze v reštaurácii a ten človek, ktorý to svedčí, hovorí o tom, že on to videl z toho auta vo vnútri. A ja sa pýtam potom, keď sa dodatočne zistilo, aj to potom zistili a povedali, že tam bolo čierne sklo v tej reštaurácii, že to nemohol vidieť dovnútra. To je všetko v poriadku. A tuto máme dvoch ľudí, ktorí neboli obvinení, neboli nič, a bol nahratý ich nejaký rozhovor, ktorí sa medzi sebou bavili o tom, ako, ako minister vnútra zobral 100-tisíc úplatok. To je v poriadku. Takže tak ako som povedal, je tam nieže nejaký metrový rozdiel, ale to sú, to sú desaťtisíce kilometrov medzi vami a tým, čo sa dialo. Nehovoriac o tom úplatku, kde hovorí ten jeho podriadený, že zobral minister vnútra 10- až 15-tisícový úplatok, resp. pýtal si províziu z danej zákazky. To je tiež všetko v poriadku. On nám tu ide presviedčať pred polrokom alebo pred rokom hovoril o tých hodinkách, ktoré sme tu už spomínali, ako hovoril, že je to fake. Však už ich prestal nosiť. No však ale my všetci dobre vieme a vy to viete tiež, že to nie je fake. Dámy a páni, ako dostali ste to úplne do roviny, kde sa už určité veci nebudú dať vrátiť späť. A, samozrejme, spomínané tiež, už na začiatku som to tu spomínal, kde samotný pán minister vnútra, pán Mikulec aktívne vstupuje do týchto všetkých živých procesov a kompletne to riadi. A to sme mali možnosť sa dozvedieť z jednotlivých prepisov nahrávok týchto tzv. elitných vašich vyšetrovateľov čurillovcov, ktorí hovorili vo viacerých záznamoch o tom, ako pán minister je na špeciálnej prokuratúre, pán minister o tom vie, pán minister to rieši. Dámy a páni, toto nie je náhoda, že sa takto rozprávajú. Oni dobre vedia, že majú krytie ministra vnútra. Oni vedia, že majú krytie špeciálneho prokurátora. Oni vedia dobre, že majú krytie aj toho vášho psychiatrického pacienta Igora Matoviča. Dámy a páni, ja viem, že sa vám to ťažko počúva. Vy žijete vo svojom svete. A v takom istom svete žijete, ako žije napríklad, ja ho nenazývam premiérom, ale váš Edko Heger, ktorý, ja keď ho počujem, on príde na tlačovú konferenciu, on je mimo reality. On normálne, ako ja som, ja som tak povedal, že on žije v nejakej inej dimenzii, v inom svete. Jeho zavrú na dva týždne, potom ho pustia na tlačovku. A on príde na tlačovku a povie, že všetko je fantastické, úžasné, dobre sa nám tu žije. Som mal možnosť si ho vypočuť v Sobotných dialógoch, keď sa ho pýtala redaktorka, teda že či idete dávať nejakú, nejaké, nejaké šeky z hľadiska nejakých zvýšených cien elektriky, energií. A on povie načo, netreba, my nejdeme dávať nič. Však tí ľudia majú dobrú cenu. My sa snažíme, robíme, všetko je v pohode. Čo on je mimo reality. Vy sa choďte poprechádzať medzi ľudí, že či reálne, ako fungujú, ako žijú, koľko platia navyše za potraviny, za elektriku, plyn, všetko. Akože je to pre mňa nepochopiteľné. Ja neviem, prečo vy takto konáte, ale asi je to spojené aj s tým, že tí vaši jednotliví ministri, ktorí sú nominovaní, proste sú neschopní, sú amatéri. Nevedia to riadiť, nevedia to robiť. A preto, dámy a páni, tu prichádza jedine do úvahy, začať, začať tým, že zahlasujete za odvolanie ministra vnútra pána Mikulca. Je pre mňa nepochopiteľné, ako tlačíte ten balvan a tlačíte to teraz v tej menšinovej vláde. Však vy len si tak odďaľujete tú vašu, vašu klinickú smrť, ktorá už nastala veľmi dávno. Nebudete fungovať, nebude to fungovať. Tak ako som povedal, Igor Matovič alebo tu niektorí z vás chodia za nami a podporte tento náš nejaký poslanecký návrh a tento vládny návrh. Je to dobrý zákon a tak ďalej a tak ďalej. Idete žiadať o nejakú podporu opozíciu a potom vystúpi Igor Matovič, ktorý si nedá svoju dávku, a tu nonsens jeho vystúpenie. Ja neviem, čo vy chcete. Ale jediná šanca pre Slovensko, aby občania konečne dostali vládu, ktorá sa začne o nich starať, sú predčasné parlamentné voľby. A ja pevne verím, že tie prídu čím najskôr. Ďakujem veľmi pekne.